open-index/open-wikipedia-markdown huggingface dataset:
La bambola

**«La bambola»** er en italiensk sang skrevet av Franco Migliacci og Bruno Zambrini. Tittelen betyr «dukken». Sangen ble spilt inn av Patty Pravo i 1968 og utgitt på singlen ARC AN&nbsp;4155. Utgivelsen ble en stor suksess, og sangen regnes i dag som en klassiker innen italiensk musikk.

Sangteksten er en klage fra en kvinne som krever respekt fra sin egen mann, som behandler henne som en dukke (*La bambola* på italiensk), utnytter henne og kaster henne bort når hun ikke lenger er nyttig.

## Patty Pavos innspilling
Patty Pavo spilte inn «La bambola» på plate etter at den ble avvist av Caterina Caselli, Gigliola Cinquetti, Gianni Morandi, The Rokes samt Little Tony. Tidligere hadde Pavo hovedsakelig sunget coverversjoner av amerikanske poplåter.

Innspillingen fra 1968 har en kort intro kun med akustisk gitar og tamburin.

«La bambola» lå øverst på den italienske singlelisten og var den mest solgte singlen i Italia i 1968. Den gjorde det også mulig for Patti Pravo å spille inn sin første LP, som også het *Patty Pravo*. 

I 2008 ble det utgitt en rockeversjon av «La bambola» for å feire førtiårsjubileet for dens utgivelse. Det ble også laget en video, hvor Patty Pavo parodierer Amy Winehouse og etterligner hennes «look». 

## Coverversjoner
Mange coverversjoner har blitt spilt inn på plate i årenes løp, blant annet av Heidi Brühl og Anita Lindblom. Den best kjente versjonen er trolig en innspilling med italienske Dalida, som ble gitt ut noen måneder etter Pavos singel.

I 2008 gjorde Giusy Ferreri en coverversjon på sin debut-EP *Non ti scordar mai per me*.

## Norsk versjon
Terje Mosnes har skrevet en norsk tekst. På norsk bærer den tittelen «Si meg hva som skjer». Den norske versjonen ble spilt inn av Gro Anita Schønn med Terje Fjærns orkester og utgitt på singelen RCA NA&nbsp;1345.

## Referanser
Brusand stasjon

**Brusand stasjon** ligger 54,17 kilometer fra Stavanger på Sørlandsbanens kilometer 544,77. Den ligger 2,8 meter over havet. Det har vært stasjon på Brusand siden 1879, ett år etter Jærbanens åpning.

Stasjonsbygningen på Brusand er fra 1919 og er tegnet av Jens Flor.

## Linjer og ruter

## Referanser




## Eksterne lenker
*
Arkitekturåret 1912

**Arkitekturåret 1912** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1912.

## Bygninger
* Manchester Opera House, i Manchester, England, åpner andre juledag.

## Priser
* Olympisk gullmedalje – Eugène Monod & Alphone Laverrière fra Sveits for *Byggeplaner for et moderne stadium*.
* Royal Gold Medal – Basil Champneys.
* Prix de Rome: Jacques Debat-Ponsan, førstpris; Roger-Henri Expert andre pris.
* Sundts premie – Ole Sverre for Drammensveien 89 

## Fødsler
* 9. januar – Ralph Tubbs, britisk arkitekt (død 1996)
* 21. februar - Henry Bernard, fransk arkitekt (død 1994) 
* 13. april - Bernhard von Glisczynski, tysk arkitekt (død 1993)
* 1. desember – Minoru Yamasaki, amerikansk arkitekt (død 1986)
* 15. desember – Ray Eames, amerikansk arkitekt (død 1988)
* 21. desember - Walter Henn, tysk arkitekt (død 2006)
* André Schimmerling, fransk arkitekt (død 2009)

## Dødsfall

* 25. januar - Karl Junker, tysk maler, billedhugger og arkitekt (født 1850)
* 1. juni - Daniel Burnham, amerikansk byplanlegger og arkitekt (født 1846)
* 10. august - Paul Wallot, tysk arkitekt (født 1841)
* 7. oktober - Wilhelm Manchot, tysk arkitekt (født 1844)
* 17. november - Richard Norman Shaw, britisk arkitekt (født 1831)
* Frank Furness, amerikansk arkitekt (født 1839)

## Referanser
Arild Rødland

**Arild Rødland** (født 23. februar 1947) er en norsk petroleumsteknolog og politiker (KrF). Han har vært professor ved NTH/NTNU siden 1980. I perioden 1983–1986 var han statssekretær i Olje- og energidepartementet.

Rødland har vært knyttet til Institutt for petroleumsteknologi og anvendt geofysikk siden 1978, og har vært både instituttbestyrer og neststyrer. Ved NTH/NTNU har han blant annet bygget opp samarbeid med flere russiske utdanningsinstitusjoner, og ble i den sammenheng utnevnt til æresdoktor ved Pomor-statsuniversitetet i Arkhangelsk i 1997. Rødland var avdelingssjef ved SINTEF 1978–1982.

Rødland var første varamann til Stortinget for KrF i Sør-Trøndelag 1989–1993.

Etter å ha tapt kampen om en sikker plass på fylkespartiets liste ved stortingsvalget i 1993, meldte han seg ut av KrF, og engasjerte seg senere i Samlingspartiet Ny Fremtid.

## Kilder
* «60 år». *Nationen* (23. februar 2007)

## Eksterne lenker
*
Iuridae

* *[[Chalcas]]*
* *[[Iurus]]*

**Iuridae** er en gruppe (familie) av skorpioner.  

## Utseende
*[[Iurus duforeius]]* er Europas største skorpion, opptil 10 centimeter lang, mens *[[Chactas]]-*artene er ganske små (gjerne ca. 30 mm). Kroppsformen er forholdsvis bred, pedipalpene (klørne) middels kraftige. Halen er nokså tynn og kort.

## Levevis
*[[Iurus duforeius]]* holder til i sprekker i klipper, gjerne på litt fuktigere steder i et ellers tørt landskap. Som alle skorpioner er den nattaktiv og fører et skjult levevis. Den ser ut til å være særlig utsatt for uttørking og er trolig ikke i aktivitet i de tørreste og varmeste månedene.

## Farlige arter
Lite er kjent med sikkerhet om giftigheten av disse artenes stikk, men de er ikke regnet som farlige for mennesker.

## Utbredelse
Familien har en ganske begrenset utbredelse og er bare kjent fra Hellas, Tyrkia, Syria og mer usikkert fra Irak.
Det finnes to arter i Europa.

## Systematisk inndeling
Artene som nå blir regnet til Caraboctonidae ble før ført til denne familien.

* rekke leddyr, Arthropoda
** underrekke Chelicerata
*** klasse edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Iuroidea 
********* familie Iuridae Thorell, 1876
********** slekten *[[Chalcas]]* Birula, 1899
*********** *[[Chalcas birulai]]* Fet, Soleglad & Kovarik, 2009
*********** *[[Chalcas gruberi]]* Fet, Soleglad & Kovarik, 2009
*********** *[[Calchas nordmanni]]* Birula, 1899
********** slekten *[[Iurus]]* Thorell, 1876
*********** *[[Iurus asiaticus]]* Birula, 1903 (ofte regnet som en underart av *I. duforeius*)
*********** *[[Iurus dufoureius]]* (Brullé, 1832)
*********** *[[Iurus kadleci]]* Kovarik, Fet, Soleglad & Yagmur, 2010
*********** *[[Iurus kinzelbachi]]* Kovarik, Fet, Soleglad & Yagmur, 2010
*********** *[[Iurus kraepelini]]* von Ubisch, 1922

## Kilder
* Jan Ove Rein: The Scorpion Files- Iuridae
* Fauna Europaea, utbredelsesdatabase over europeiske dyr 

## Eksterne lenker
* 
* Side om ''Iurus duforeius'', med bilde
Clemente Rodríguez

**Clemente Juan Rodríguez** (født 31. juli 1981) er en argentinsk fotballspiller som spiller for Barracas Central og landslaget . Rodríguez regnes som wingback og spiller som oftest på venstre backposisjon til tross for at han er høyrebent.

## Spillerkarriere
### Klubblag
Rodríguez fikk sin seriedebut for Boca Juniors i etn kamp som endte med 2-1 tap mot Chacarita Juniors den 10. desember 2000. Han etablerte seg som en viktig førstelagsspiller for et Boca Juniors-lag som vant flere nasjonale og internasjonale mesterskap og turneringer tidlig på 2000-tallet. I 2003 var han en del av laget som vant Intercontinental Cup.

I 2004 signerte han under på en kontrakt for Spartak Moskva, men returnerte tilbake til Boca Juniors for vårsesongen 2007. Til tross for moderat spilletid hos Spartak Moskva ble han også lånt ut til det spanske laget RCD Espanyol under 2007/2008-sesongen.

I august 2009 returnerte han til Argentina, men denne gangen for å spille for Estudiantes de La Plata.

### Landslag
Rodríguez var en del av laget som til slutt vant gullmedalje under Sommer-OL 2004. Han har siden hatt sporadiske opptredener for sitt landslag siden han debuterte i 2003. Han var for øvrig én av 23 spillere som ble tatt med i troppen til VM i fotball 2010 av landslagstrener Diego Maradona.

## Meritter
;Boca Juniors
* Primera División: 2000/2001, 2003/2004
* Copa Libertadores: 2001, 2003, 2007
* Intercontinental Cup: 2003
;Argentina
* Sommer-OL 2004: Gullmedalje

## Referanser


## Eksterne lenker
*
Nigeria Football Federation

**Nigeria Football Federation** (NFF, tidligere kalt Nigeria Football Association) har som oppgave å arrangere nasjonale og internasjonale fotballkamper i Nigeria. Organisasjon ble formelt lansert i 1945 og de var med og dannet det første nigerianske landslaget i 1949. 

Gruppen var med på FIFA og Confédération africaine de football i 1959. NFF sitt hovedkvarter ligger den nigerianske hovedstaden Abuja.

I 2008 hadde gruppen som hovedoppgave å organisere tre de ligaene: Den nigerianske Premier League, Amateur League og Women's League, i tillegg til fem andre fotball-konkurranser, blant annet Coca Cola FA Challenge Cup.
 
I komiteen sitter:
*President Sani Lulu Abdullahi
*Visepresident Amanze Uchegbulam og
*Generalsekretær Bolaji Ojo-Oba
## Eksterne lenker
*
Bothriuridae

* Se systematisk inndeling

**Bothriuridae** er en gruppe (familie) av skorpioner.  

## Utseende
Middelsstore til store (i alle fall opptil 12 centimeter) skorpioner med små pedipalper (klør) og lang hale. Kroppen er oval sett ovenfra, bredest på midten. Haleleddene er ganske brede og hvert ledd er markert uthulet i den fremre delen på oversiden.

## Levevis
Om dagen finnes artene under steiner, i bergsprekker eller i selv-utgravde huler som kan bli opptil 40 centimeter dype.

## Farlige arter
Lite er kjent med sikkerhet om artenes giftighet, men det blir hevdet at stikket fra noen *[[Bothriurus]]*-arter er svært smertefullt og i noen tilfeller kan kreve legebehandling.

## Utbredelse
Familien er utbredt i Sør-Amerika, Afrika, Asia og Australia. De går nokså høyt til fjells i Himalaya.

## Systematisk inndeling
De artene som tidligere ble regnet som familien Lisposomidae hører nå til her.

* rekke leddyr, Arthropoda
** underrekke Chelicerata
*** klasse edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Scorpionoidea 
********* familie Bothriuridae Simon, 1880
********** slekten *[[Bothriurus]]* Peters, 1861
********** slekten *[[Brachistosternus]]* Pocock, 1893
********** slekten *[[Brandbergia]]* Prendini, 2003
********** slekten *[[Brazilobothriurus]]* Lourenço & Monod, 2000
********** slekten *[[Centromachetes]]* Lønnberg, 1897
********** slekten *[[Cercophonius]]* Peters, 1861
********** slekten *[[Lisposoma]]* Lawrence, 1928
********** slekten *[[Orobothryurus]]* Maury, 1975
********** slekten *[[Pachakutej]]* Ochoa, 2004
********** slekten *[[Phoniocercus]]* Pocock, 1893
********** slekten *[[Tehuankea]]* Cekalovic, 1973
********** slekten *[[Thestylus]]* Simon, 1880
********** slekten *[[Timogenes]]* Simon, 1880
********** slekten *[[Urophonius]]* Pocock, 1893
********** slekten *[[Vachonia]]* Abalos, 1954

## Kilder
* Jan Ove Rein: The Scorpion Files- Bothriuridae

## Eksterne lenker
* 
* Bildegalleri over familien
Federação Portuguesa de Futebol

**Federação Portuguesa de Futebol** (**FPF**, *Det portugisiske fotballforbundet*) er det styrende organet når det gjelder fotball i Portugal. 

De organiserer den andre og tredje portugisiske divisjon, fotball-cupen i Portugal, den portugisiske supercupen, ungdomsnivåene, kvinne-fotballen, og også mennenes og kvinnenes nasjonale fotball-klubber. 

Organisasjonen har sitt hovedkvarter i den portuguesiske hovedstaden Lisboa. Gruppen ble grunnlagt i 1914 og organisasjonens president heter Gilberto Mandall.

## Se også
* Portugals herrelandslag i fotball
* Portugals kvinnelandslag i fotball

## Eksterne lenker
*
Ishkashimi

**Ishkashimi** er et pamirspråk tilhørende gruppen av sørøstiranske språk. Språket tales i den autonome provinsen Kuhistoni Badakhshon i Tadsjikistan og Badakshan-provinsen i Afghanistan.

Det totale antallet brukere er ca. 2&nbsp;500, de fleste av disse er nå spredt over hele Tadsjikistan og Russland. Rundt 400 bor fortsatt i landsbyen Ryn på grensa til Afghanistan, i nærheten av byen Ishkoshim. Ishkashimi er nært beslektet med zebaki og sanglechi (i Afghanistan). Likevel er det viktige forskjeller mellom denne undergruppen, wakhi og den andre undergruppen av pamirspråkene bestående av shughni, rushani, sarikoli, yazgulyam etc. 

## Eksterne lenker
*  Ishkashimi på ethnologue.com
Arkitekturåret 1875

## Bygninger
* Sydney Town Hall i Sydney, Australia blir fullført.
* Opéra Garnier i Paris, Frankrike fullføres.
* Hermannsdenkmal i Berlin, Tyskland blir fullført.
* Watts Sherman House – Newport, Rhode Island, tegnet av H.H. Richardson.

## Priser
* Royal Gold Medal – Edmund Sharpe.
* Prix de Rome, Edmond Paulin førstepris, Jean Bréasson andre pris.
* C.F. Hansen-medaljen – P.C. Bønecke

## Organisasjoner
* Det tyske firmaet Wayss & Freitag som var pionerer i bruken av armert betong, ble dannet.

## Fødsler

|-
|Februar
| 9. || Torgeir Alvsaker ||  || arkitekt ||align=center|96 ||align=center|1971 ||

|Mai
| 12. || Charles Holden ||  || arkitekt ||align=center|84 ||align=center|1960 ||

|Juni
| 22. || Johannes Baader ||  || arkitekt, forfatter og dadaist ||align=center| ||align=center|1955 ||
|-
|rowspan=2|August
| 11. || Percy Erskine Nobbs ||  || arkitekt ||align=center| ||align=center|1964 ||
|-
| 17. || Karl Roth ||  || arkitekt ||align=center| ||align=center|1932 ||

|Oktober
| 25. || Paul Korff ||  || arkitekt ||align=center| ||align=center|1945 ||
|-
|Desember
| 16. || Nils Ryjord ||  || arkitekt ||align=center|50 ||align=center|1926 ||
|}

## Dødsfall

|-
|Februar
|2. || Ludwig Droste ||  || arkitekt ||align=center| ||align=center|1814 ||

|Juni
|24. || Henri Labrouste ||  || arkitekt ||align=center|74 ||align=center|1801 ||
|}

## Bildegalleri

Nils_Ryjord.jpg|Nils Ryjord(1875-1926)


## Referanser
Benning Road kraftverk

**Benning Road kraftverk** er et varmekraftverk i Washington D.C. i USA. Det har en installert produksjonskapasitet på 580 MW, fordelt på 2 like store blokker a 290 MW. Dette er delstatens eneste gjenværende, større fossile kraftverk, med røtter på stedet tilbake til 1917. Anlegget var opprinnelig et kullkraftverk fram til 1970-tallet, men er ombygd til oljekraft med brenning av fyringsolje.

Kraftverket slik det nå står ble utbygd 1960&ndash;1981, og opereres av Potomac Electric Power Co. Det ligger ved Anacostia River.

## Referanser


## Eksterne lenker
* IndustCards – «Other Steam-Electric Plants in the USA – Maryland, New Jersey, Pennslvania & Wash DC».
Koninklijke Nederlandse Voetbal Bond

**Koninklijke Nederlandse Voetbal Bond** (forkortet til KNVB) er det styrende organet for fotball i Nederland. 

De organiserer de aller viktigste nederlandske ligaene (Eredivisie og Eerste Divisie), amatør-ligaene, KNVB-cupen, og det nederlandske landslaget som spiller mot andre land. Organisasjonen er basert i den nederlandske kommunen Zeist.

KNVB ble dannet den 8. desember 1899 og dette organet var en av grunnleggerne av fotballforbundet FIFA i 1904. Nederland Football League Championship hadde allerede eksistert i flere tiår, uoffisielt da foreningen offisielt ble stiftet i 1899.

## Se også
* Nederlands herrelandslag i fotball
* Nederlands kvinnelandslag i fotball

## Eksterne lenker
*
Federación Nacional Autónoma de Fútbol de Honduras

**Federación Nacional Autónoma de Fútbol de Honduras** (forkortet til FENAFUTH, eller National Autonomous Federation of Football i Honduras) er den den offisielle fotball-organisasjonen i Honduras og som har hovedansvaret for landslaget til Honduras.

FENAFUTH ble grunnlagt i 1951 og ble med i det internasjonale fotballforbundet FIFA det samme året. Ti år senere ble organisasjonen med i organisasjonen CONCACAF som er det mellomamerikanske fotballforbundet.

## Referanser


## Eksterne lenker
*
Mario Bolatti

**Mario Ariel Bolatti** (født 17. februar 1985 i Mar Chiquita) er en argentinsk fotballspiller som spiller for den argentinske klubben Boca Unidos og landslaget til .

## Spillerkarriere
### Klubblag
Bolatti begynte sin karriere som profesjonell fotballspiller hos Club Atlético Belgrano i 2003. I 2006 vant han opprykk til Primera Division sammen med Belgrano, men klubben rykket ned igjen etter kun én sesong i landets toppdivisjon. I juli 2007 signerte Bolatti under på en fireårs-kontrakt for portugisiske FC Porto. 

Hos Porto slet han med lite spilletid, og i 2009 gikk han derfor på et seks måneders utlån til Huracán etter anbefalinger fra lagkamerat Lucho Gonzalez i Porto. Han ble valgt til beste spiller i Clausura (avslutningsesongen) av den argentinske sportsavisen Olé og ble en nøkkelspiller for Huracáns tittelkonkurranse, som til slutt ble vunnet av Vélez Sarsfield under seriens siste runde.

Den 18. januar 2010 meldte Bolatti overgang til den italienske Serie A-klubben Fiorentina.

### Landslag
Den 14. oktober 2009 fikk Bolatti sitt første mål for  da han kom inn som innbytter i kampen mot  og scoret det avgjørende målet i det 84. minutt av kampen, noe som gjorde at Argentina kvalifiserte seg til VM i fotball 2010. Han ble også tatt ut i VM-troppen på 23 mann av landslagstrener Diego Maradona.

## Referanser


## Eksterne lenker
*
Arthur Butterworth

**Arthur Butterworth** (født 4. august 1923 i Manchester, død 20. november 2014 i Embsay) var en britisk komponist, lærer og dirigent.

Butterworth studerte komposisjon, direksjon og trompet ved *Royal Manchester College of Music*. Han har jobbet som trompetist i både *Royal Scottish National Orchestra* og i *Hallé Orchestra* (Manchester) og dirigert *Huddersfield Philharmonic Society*. Han har dessuten vært gjestedirigent for flere av BBCs orkestre.

Som komponist er Butterworth særlig kjent i brassbandsfæren med verker som *Three Impressions for Brass*, *Odin*, *Caliban* (pliktnummer ifm europamesterskapet for brassband i 1981) og *Sinfonia Concertante*. Han har imidlertid skrevet musikk for en rekke forskjellige genre og ensembleformer.

Butterworth ble i 1995 utnevnt til medlem av Order of the British Empire.

## Referanser


## Eksterne lenker
* musicweb-international.com Ressursside
Port of Spain kraftverk

**Port of Spain kraftverk** er et varmekraftverk i hovedstaden Port of Spain i Trinidad og Tobago. Det har en installert produksjonskapasitet på 302 MW, fordelt på 2 x 50 MW, 2 x 80 MW, og 2 x 21 MW blokker av ulik teknologi, de nyeste fra 2006. Blokkene på 21 MW har gassturbiner. Anlegget ble påbegynt omkring 1973, og stod ferdig i 1985. Brenselkilden er naturgass og tungolje.

Operatør er PowerGen Company of Trinidad & Tobago, og utstyret og arbeid er levert av General Electric, Siemens, m.fl.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Hemiscorpiidae

* Se systematisk inndeling

**Hemiscorpiidae** er en gruppe (familie) av skorpioner.  

## Utseende
Stort sett flate og brede skorpioner med store, kraftige klør. Halen er påfallende tynn, og, særlig for hanner i slekten *[[Hadogenes]]*, forlenget. Noen arter kan bli opptil 20 centimeter lange.

## Levevis
De gjemmer seg gjerne nede i bergsprekker om dagen, den flate kroppsformen er da en stor fordel.

## Farlige arter
De fleste av slektene er regnet som nokså lite giftige skorpioner, og flere er populære som kjæledyr. Imidlertid har i alle fall noen av artene i slekten *[[Hemiscorpius]]* meget giftige stikk, stikket fra arten *[[Hemiscorpius lepturus]]* kan være livsfarlig.

## Utbredelse
Familien er utbredt i tropiske og subtropiske områder over hele Jorden, unntatt i Nord-Amerika.

## Systematisk inndeling
De artene som tidligere ble regnet som familiene Hadogenidae og Heteroscorpionidae hører nå til her.

* rekke leddyr, Arthropoda
** underrekke Chelicerata
*** klasse edderkoppdyr, Arachnida – omfatter de landlevende cheliceratene
**** underklasse Dromopoda
***** gruppe Novogenuata
****** orden skorpioner, Scorpionida (= Scorpiones)
******* gruppe Neoscorpionina – alle de nålevende artene hører til her
******** overfamilie Scorpionoidea 
********* familie Hemiscorpiidae Pocock, 1893 (ført kalt Ischnuridae eller Liochelidae)
********** slekten *[[Cheloctonus]]* Pocock, 1892
********** slekten *[[Chiromachetes]]* Pocock, 1899
********** slekten *[[Chiromachus]]* Pocock, 1893
********** slekten *[[Habibiella]]* Vachon, 1974
********** slekten *[[Hadogenes]]* Kraepelin, 1894
********** slekten *[[Hemiscorpius]]* Peters, 1861
********** slekten *[[Heteroscorpion]]* Birula, 1903
********** slekten *[[Iomachus]]* Pocock, 1893
********** slekten *[[Liocheles]]* Sundevall, 1833
********** slekten *[[Monodopisthacanthus]]* Lourenço, 2001
********** slekten *[[Opisthacanthus]]* Peters, 1861
********** slekten *[[Paleocheloctonus]]* Lourenço, 1996

## Kilder
* Jan Ove Rein: The Scorpion Files- Hemiscorpiidae
* Side om ''Hemiscorpius lepturus''

## Eksterne lenker
* 
* Bildegalleri over familien
Zeeland gasskraftverk

**Zeeland gasskraftverk** er et gasskraftverk i delstaten Michigan i USA. Det har en installert produksjonskapasitet på 830 MW, og ble ferdigbygd i 2002. Brenselkilden er naturgass.

## Se også
*Liste over verdens største olje- og gasskraftverk

## Referanser


## Eksterne lenker
Angry Machines

***Angry Machines*** er det syvende studioalbumet til Dio.

Albumet ble utgitt 15. oktober 1996 og var det siste med bandets opprinnelige trommeslager Vinny Appice. Dette er også det siste studioalbumet der gitaristen Tracy G medvirker. Ronnie James Dio valgte å skrive mer realistiske tekster til dette albumet, og forlot midlertidig sine «fantasy/middelalder-legender». Musikken er også relativt utypisk Dio, med hovedtyngden av låtene i en mer aggressiv heavy metal-stil.

## Sporliste
* Alle tekster og melodier av Ronnie James Dio
# «Institutional Man» (Dio, Tracy G, Vinny Appice) – 5:00
# «Don't Tell the Kids» (Dio, Grijalva, Appice) – 4:13
# «Black» (Dio, Grijalva, Appice, Jeff Pilson) – 3:06
# «Hunter of the Heart» (Dio, Grijalva, Appice) – 4:06
# «Stay Out of My Mind» (Dio, Pilson) – 6:57
# «Big Sister» (Dio, Grijalva, Appice, Pilson) – 5:27
# «Double Monday» (Dio, Grijalva, Appice) – 2:50
# «Golden Rules» (Dio, Grijalva, Appice) – 4:46
# «Dying in America» (Dio, Grijalva, Appice, Pilson) – 4:31
# «God Hates Heavy Metal»* – 3:45
# «This is Your Life» (Dio, Grijalva) – 3:18
**Bonusspor på japansk utgave*

## Besetning
* Ronnie James Dio – vokal
* Tracy G – gitar
* Jeff Pilson – bass
* Vinny Appice – trommer
* Scott Warren – keyboard

## Eksterne lenker
*
Ventillana kraftverk

**Ventillana kraftverk** er et varmekraftverk i havnebyen Callao i Peru. Det har en installert produksjonskapasitet på 492 MW, med 2+1 gassturbiner. Anlegget ble påbegynt omkring 1995, og stod ferdig i 2006. Brenselkilden er naturgass, mens tidligere kokere for fyringsolje er nedlagt i forbindelse med omstilling til gassdrift.

Operatør er Endesa, og utstyret og arbeid er levert av hovedsakelig Siemens.

## Eksterne lenker
* IndustCards – «Gas Turbine and Combined-Cycle Power Plants in Peru».
ChilcaUno gasskraftverk

**ChilcaUno gasskraftverk** er et varmekraftverk i Canete i Peru. Det har en installert produksjonskapasitet på 348 MW fordelt på to 174 MW-blokker, med gassturbiner. Anlegget ble påbegynt omkring 2005, og stod ferdig i 2007. Brenselkilden er naturgass.

Operatør er ODF Suez, og utstyret og arbeid er levert av hovedsakelig Siemens.

## Eksterne lenker
* IndustCards – «Gas Turbine and Combined-Cycle Power Plants in Peru».
En enkel sang om frihet

***En enkel sang om frihet*** er Gro Anita Schønns første LP-plate. Den ble utgitt i 1970. Betegnelsen var RCA LPNES&nbsp;301

## Sporliste
**Side 1**
#«En enkel sang om frihet» («Sing a Simple Song of Freedom») (Bobby Darin/Finn Sidselrud)
#«Vår datter beklager» («Mary Ann Regrets») (H. Howard/Berit Faaberg-Finn Sidselrud)
#«Lutfattig læregutt» («Son of a Preacher Man») (J. Hurley/Terje Mosnes)
#«En mann i skapet» («If You Can Put That in a Bottle») (Billy Meshel/Arve Sigvaldsen)
#«Snart går solen ned» («I Shall Be Released») (Bob Dylan/Asbjørn Krogtoft)
**Side 2**
#«Det er løgn» («Tell It All Brother») (A. Harvey/Finn Sidselrud)
#«Alene» («Without Her») (H. Nilsson/Terje Mosnes)
#«Kan dette kalles rettferdighet» (B. Turner/Berit Faaberg-Finn Sidselrud)
#«Peder Gompes Gammeldans Band» («I Wanna Sing in Your Band») (Tony Hatch-Jackie Trent/Terje Mosnes)
#«Gå forbi» («Walk on By») (Burt Bacharach-Hal David/Arne Bendiksen)
#«En luftseilas» («United We Stand») (Tony Hiller-Peter Simmons/Terje Mosnes-Arve Sigvaldsen)

## Kilder
*Gro Anita Schønn: *En enkel sang om frihet* (RCA LPNES&nbsp;301, LP, 1970)

## Eksterne lenker
* 

__NOTOC__
Termoselva gasskraftverk

**Termoselva gasskraftverk** er et varmekraftverk i Padre Abad i Peru, 475&nbsp;km nordøst for Lima. Kraftverket er installert ved Aguaytia-gassfeltet for å utnytte dette direkte. Det har en installert produksjonskapasitet på 156 MW, med gassturbiner, men uten kogenerasjon. Anlegget ble påbegynt omkring 1995, og stod ferdig i 1998. Brenselkilden er naturgass.

Operatør er et peruansk-amerikansk joint venture, og utstyret og arbeid er levert av hovedsakelig Alstom.

## Eksterne lenker
* IndustCards – «Gas Turbine and Combined-Cycle Power Plants in Peru».
Kalantissa oljekraftverk

**Kalantissa oljekraftverk** er et varmekraftverk i Sri Lanka. Det har en installert produksjonskapasitet på 232 MW, med 1+1 gassturbiner med kogenerasjon. Anlegget ble påbegynt omkring 1998, og stod ferdig i 2003. Brenselkilden er nafta og fyringsolje.

Operatør er AES, og utstyret og arbeid er levert av hovedsakelig Doosan og Alstom.

## Eksterne lenker
* IndustCards – «Gas Turbine and Combined-Cycle Power Plants in Sri Lanka».
Fédération Française de Football

**Fédération Française de Football** (**FFF**) er det styrende organ innen spill av topp-fotball, strandfotball og futsal i Frankrike, samt i Frankrikes oversjøiske departementer og territorier (forholdsvis Guadeloupe, Fransk Guyana, Martinique, Mayotte, Ny-Caledonia, Fransk Polynesia og Réunion). 

Organisasjonen ble dannet den 7. april 1919 og har hovedkvarteret sitt liggende i den franske hovedstaden Paris. FFF var en av grunnleggerne av det internasjonale fotballforbundet FIFA som ble stiftet i 1904, og i UEFA ble de medlem fra 1954, og de er ansvarlige for å overvåke alle aspektene av fotballspillet blant alle toppklubbene i Frankrike.

## Turneringer
Den franske fotballforbundet står ansvarlig for mange forskjellige fotball-konkurranser. Seriefotballen i Frankrike på øverste nivå på herresiden senior spilles i Ligue 1, nest øverste er Ligue 2, så følger Championnat National som er 3. øverste nivå. Så følger Championnat France Amateur i 4 avdelinger på 4 øverste nivå før Championnat France Amateur 2 i 8 avdelinger. De organiserer også seriespill for U19 lag på øverste nivå (Championnat National U19) i 4 avdelinger og U17 lag på øverste nivå (Championnat National U17) med i 6 avdelinger.
Blant kvinnene kalles øverste nivå i seriespillet for Championnat France Feminin D1 og nest øverste for Championnat France Feminin D2.
Det franske fotballforbundet arrangerer også nasjonale cuper for herrer senior som kalles Coupe de France og Coupe de la Ligue, for damene heter den Challenge de France Feminin, og for herrenes U19-lag er cupen kjent som Coupe Gambardella.

## Vertskap for internasjonale turneringer
* Fotball-VM for menn: 1938, 1998
* Fotball-EM for menn: 1960, 1984, 2016. 
* Fotball-VM for kvinner: 2019
* Confederations Cup: 2003
* Fotball-VM for U20 kvinner: 2018 
* Fotball-EM for U21 menn: (1988*), 1994
* Fotball-EM for gutter 19 år: 2010
* Fotball-EM for gutter 18 år: 1996
* Fotball-EM for gutter 17 år: 2004
* Fotball-EM for gutter 16 år: 1987
* Fotball-EM for jenter 19 år: 2000, 2008
* Fifa beach Soccer World Cup: Marseille 2008
* Fotball under Sommer-OL: Paris 1924
:* = Ingen finale-turnering men Frankrikes lag gikk hele veien til seier og med hjemme-borte -møter i hver runde til finalen.

## Tidligere presidenter

Siden forbundet ble stiftet har de bare hatt 11 presidenter.
* Jules Rimet (1919&ndash;1942, samt 1944&ndash;1949)
* Henri Jevain (1942&ndash;1944)
* Emmanuel Gambardella (1949&ndash;1953)
* Pierre Pochonnet (1953&ndash;1963)
* Antoine Chiarisoli (1963&ndash;1968)
* Jacques Georges (1969&ndash;1972, samt som interim i perioden 29. des 1993 til 19. feb 1994)
* Fernand Sastre (1973&ndash;1984)
* Jean Fournet-Fayard (1985&ndash;1993)
* Claude Simonet (fra 19. feb 1994 til 12. feb 2005)
* Jean-Pierre Escalettes (fra 12. feb 2005 til 23. jul 2010)
* Fernand Duchaussoy (som interim fra 23. jul 2010 til 18. des 2010 hvor han da ble valgt)

## Se også
* Frankrikes herrelandslag i fotball
* Frankrikes kvinnelandslag i fotball

## Referanser


## Eksterne lenker
* 
*  Frankrike på UEFAs offisielle sider
*  Frankrike på FIFAs offisielle sider
Balashi kraftverk

**Balashi kraftverk** er et varmekraftverk på Aruba i De nederlandske Antiller. Det har en installert produksjonskapasitet på 147 MW, fordelt på 2 x 7,4 MW, og 4 x 33 MW blokker av ulik teknologi, de nyeste fra 2000. Anlegget ble påbegynt omkring 1955, og stod ferdig i 1957. Brenselkilden er fyringsolje. 

Det er staten som eier kraftverket, og utstyret og arbeid er levert av General Electric,  m.fl.

## Eksterne lenker
* IndustCards – «Gas- and Oil-Fired Plants in Latin America & the Caribbean».
Munji

**Munji**, eller **munjani**, er et pamirspråk som snakkes i Badakhshan-provinsen i Afghanistan. Det ligner på yidgha som snakkes i den øvre Lutkuh-dalen Chitral, vest for Garam Chishma i Pakistan.

Garam Chishma-området ble viktig under den sovjetiske invasjonen av Afghanistan fordi sovjeterne ikke klarte å stoppe overføringen av våpen og menn frem og tilbake over Dorah-passet, som skiller Chitral fra Badakhshan i Afghanistan. Nesten hele den munji-talende befolkningen i Afghanistan flyktet over grensen til Chitral under krigen i Afghanistan.

## Referanser


## Videre lesing
* 
*
Shughni

**Shughni** er ett av de mange pamirspråk som tilhører den sørøstiranske språkgruppen. Språket snakkes i den autonome provinsen Kuhistoni Badakhshon i Tadsjikistan og Badakhshan-provinsen i Afghanistan. 

## Referanser


## Eksterne lenker
*  Shughni på ethnologue.com
If You Can Put That in a Bottle

**«If You Can Put a Man in a Bottle»** er en amerikansk sang, skrevet av Billy Meshell. Han spilte den inn på plate i 1969.

Peter Himmelstrand skrev en svensk tekst med tittelen «En man i byrån». Den ble spilt inn på singlen Polydor NJ&nbsp;59786 av Lill Lindfors og lå på Svensktoppen i 14 uker i perioden 7. desember 1969-8. mars 1970, blant annet på førsteplassen.

## Norsk versjon
Arve Sigvaldsen har skrevet en norsk tekst. På norsk bærer den tittelen «En mann i skapet».

### Innspilling
*Gro Anita Schønn. Utgitt på LP-platen *[[En enkel sang om frihet]]* (RCA LPNES&nbsp;301) i 1970.

## Referanser
Slevik Idrettslag

**Slevik idrettslag** (stiftet 17. mai 2009) er et idrettslag fra Slevik i Fredrikstad. Klubben er medlem av Norges Friidrettsforbund, og medlemmene har alle felles at de er, eller har vært, satsende orienteringsløpere.

2. oktober 2009 ble den første utgaven av motbakkeløpet Oslos Bratteste arrangert med Slevik som arrangør. Andre utgave av løpet ble arrangert samme dato året etter.

## Meritter
*Klubben vant klassen Menn Senior i Holmenkollstafetten i 2009, men på grunn av uregelmessigheter ble laget disket.
*I 2010 vant laget Holmenkollstafetten på nytt, og kvalifiserte seg for Eliteklassen i 2011.
*Andreas Høye tok klubbens første NM-gull da han vant Oslo Maraton med innlagt NM 26. september 2010.

## Eksterne lenker
*
Vasi-vari

**Vasi-vari** er et språk som snakkes av *vasi* i noen få landsbyer i Prasun-dalen i Afghanistan. De mest brukte alternative navnene er *prasuni* eller *prasun*, som kommer fra pashto. Språket tilhører den indoeuropeiske språkfamilien og er i nuristanigruppen av den indoiranske grenen. 

Vasi-vari snakkes av anslagsvis 1&nbsp;000 mennesker (pr. 2000), og alle er muslimer. Lesekyndigheten er lav blant språkbrukerne: Under 1&nbsp;% av mennesker som har det som morsmål, og mellom 15&nbsp;% og 25&nbsp;% for mennesker som har det som andrespråk.

Vasi-vari er det mest isolerte av nuristanispråkene.

## Kilder
* The Vâsi. Besøkt 2. juli 2006: *Richard F. Strand: Nuristan, Hidden Land of the Hindu-Kush* https://web.archive.org/web/20110514081941/http://users.sedona.net/~strand/Nuristani/Vasi/vasi.html.
* Prasuni. Besøkt 13. juni 2006: *[[Ethnologue]]: Languages of the World*, fifteenth edition. SIL International. Online versjon.
Arkitekturåret 1971

## Bygninger
*Finlandiahuset, tegnet av Alvar Aalto, sto ferdig og ble innviet med åpningskonsert 2. desember.
* Department of the Environment Building, tre 20-etasjers tårnblokker på toppen av en 5-etasjers bygning, tegnet av Eric Bedford, i Marsham Street i Westminster i London, blir fullført.
* Rothko Chapel i Houston i Texas, tegnet av Mark Rothko og Philip Johnson fullføres.
* Emley Moor-tårnet nær Huddersfield i West Yorkshire i England gjenopptar kringkasting etter å ha blitt skadet av en storm.
* Hillbrow Tower i Johannesburg i Sør-Afrika blir fullført.
* Trump International Hotel & Tower på Manhattan i New York i USA blir fullført.
* Näsinneulatårnet i Tammerfors i Finland fullføres.
* Meritus Mandarin Singapore Tower 1 i Singapore blir åpnet.
* Sommerland Leisure Complex i Douglas på Isle Of Man fullføres.

## Priser
*AIA-gullmedaljen – Louis Kahn.
*Architecture Firm Award – Albert Kahn Associates, Inc..
*RAIA Gold Medal – Frederick Lucas.
*Royal Gold Medal – Hubert de Cronin Hastings.
*Prix de Rome, arkitektur: (ukjent).

## Fødsler
* 1. oktober – Arturo Vittori, italiensk arkitekt og designer

## Dødsfall

 
## Referanser
Also sprach Zarathustra (Strauss)

:*For Friedrich Nietzshes litterære verk med samme tittel, se [[Also sprach Zarathustra|her]].*

**Also sprach Zarathustra, Op. 30** (Nor.: **Slik talte Zarathustra**) er et symfonisk dikt av Richard Strauss. Det ble komponert i 1896 og er inspirert av Friedrich Nietzsches filosofiske litterære verk med samme tittel.

Strauss dirigerte den første fremføringen av verket i Frankfurt am Main.

Verket har vært del av det klassiske repertoaret siden det ble introdusert i 1896. Den innledende fanfaren, «Soloppgang», kan sies å ha blitt allment kjent fordi det ble brukt som et musikalsk motiv i Stanley Kubricks film fra 1968, *[[2001: En romodyssé]]*.

## Struktur
Stykket er delt opp i ni deler som blir spilt med bare tre klare stopp. Strauss navnga delene etter valgte kapitler i Nietzsches bok:

Stykket starter med en lang kontra C (tre oktaver under enstrøken C) i kontrabassene, kontrafagotten og orgelet. Dette leder til innledningens brassfanfare, og introduserer "daggry"-motivet (se bildet over). Dette motivet gjennomsyrer hele verkets struktur. Motivet består av tre noter: grunntone, kvint og oktav C-G-C (også kalt naturmotivet).

## Referanser


## Eksterne lenker
* Also Sprach Zarathustra, åpningsnummer. Semyon Bychkov som dirigent.
Claus Berg (billedhugger)

:*For den norske kanniken med samme navn, se [[Claus Berg]].*

**Claus Berg** (født ca. 1470–1475 i Lübeck, død ca. 1535) var en opprinnelig tysk billedhugger som hadde verksted i Lübeck og senere i Odense. 

Berg hadde allerede fra ca. 1510–15 skapt seg et navn som billedhugger i Lübeck. Berg og hans 12 svenner ble rundt 1515 kalt til Danmark av kong Hans' dronning Christine, som satte ham meget høyt. Hun ga ham en gård i Odense, en av damene ved hoffet til ektefelle og holdt sønnen deres, Frants Berg, til dåpen. Frants Berg ble først prest ved Sankt Nicolai kirke i København og senere en mektig og berømt biskop i Norge der han gjennom sin sønn, kannik Claus Berg, har en stor etterslekt. 

Billedhuggeren Claus Berg utførte tegningen og svennene skar ut altertavlen «Kristi Lidelseshistorie» med portretter av kong Hans og hans familie til den tidligere gråbrødrenes kirke i Odense. Da denne kirken ble revet gikk altertavlen over til Vor Frue kirke i Odense og senere til Sankt Knuds kirke, også i Odense. 

## Verk
* Altertavle i Sanderum kirke
* Krusifiks i Brahetrolleborg kirke (Kloster Holme omkring år 1500).
* Altertavle i Marienkirche i Wittstock rundt 1520
* Trefløyet altertavle i Bregninge kirke
* Alter i landsbyen Rom, Mecklenburg
* Underste del av det sengotiske alteret i St. Marien kirken, Wittstock (krets Potsdam)
* Tofløyet alter, St. Willibaldkirche i Læk (krets Nordfrisland / Sydslesvig)

Fil:Altertavle Skt.Knud.JPG|Claus Bergs altertavle i Sankt Knuds kirke i Odense
Fil:Detalje Claus Berg Sankt Knuds.JPG|Detalj fra altertavlen i Sankt Knuds Kirke i Odense 
Fil:Vor Frue Kirke Århus Altertavle.jpg|Bergs altertavle fra Vor Frue kirke (Århus)
Fil:Altertavle Bregninge kirke Ærø.jpg|Claus Bergs altertavle i Bregninge kirke, Ærø
Fil:Bregninge.kirke.3.jpg|Detalj fra altertavlen Bregninge kirke, Ærø
Fil:Bregninge.kirke.4.jpg|Detalj fra altertavlen i Bregninge kirke, Ærø
Fil:Bregninge.kirke.5.jpg |Detalj fra altertavlen i Bregninge kirke, Ærø
Fil:Bregninge Kirke.Ærø.14.jpg|Apostelen Johannes og Maria, Bregninge kirke, Ærø


## Referanser


## Eksterne lenker
* 
*
Munchs hus

**Nygårdsgrunn**, eller **«Munchs hus»**, er et strandhus i Åsgårdstrand i Horten kommune. Det er kjent som et kunstnerhjem ettersom maleren Edvard Munch (1863–1944) bodde her i lange perioder. Munch kom først til Åsgårdstrand i 1885 sammen med sin familie, og oppholdt seg her de fleste somrene til 1905, og fra 1898 i huset han selv eide. Inntil 1905 kom han regelmessig, senere mer sporadisk. 
  
Hovedhuset kan dokumenteres tilbake til 1830 gjennom en såkalt grunnseddel, men er antakelig eldre. Fiskeren Hans Hansen Bollerød eide huset i 1845 og fram til han døde i 1895. Edvard Munch kjøpte huset av sønnen Adolf Hansen Bollerød for 900 kroner.  

Munchs ateliér var i et separat hus som han lot oppføre på tomten. Det ble siden revet, men er gjenoppført slik det var. 

Selve huset er skildret i Munchs kunst, og en rekke av hans kjente bilder er utført her, ikke minst de syv variantene av *Pikene på broen* og de fem variantene av *Kvinnene på broen*. Også *[[Melankoli (maleri)|Melankoli]]* (1892), *[[Stemmen (maleri)|Stemmen]]* (1892), *[[Sjalusi (maleri)|Sjalusi]]* (1895) er malt i eller har motiver fra Åsgårdstrand. Broen som Munch malte ble revet allerede i 1904, og deretter kom det en molo på samme sted.

Etter Munchs død i 1944 kjøpte kommunen boligen av hans søster Inger, som hadde arvet det; huset ble åpnet som museum i 1947. I dag er Nygårdsgrunn det eneste viktige sted som er bevart etter han.

Eiendommen er i dag museum, og Museet Munchs hus er en avdeling i Vestfoldmuseene. Eiendommen ble i 2013 fredet av Riksantikvaren.

## Litteratur
* *Norske kunstnerhjem*; temanummer av *[[Fortidsvern]]*; nr 3, 2005
* Finn Jor og Jiri Havran. *Norske kunstnerhjem*. Boksenteret, 1997 (*[http://urn.nb.no/URN:NBN:no-nb_digibok_2009031204044 bokhylla.no] – fulltekst)

==Eksterne lenker==
* [http://www.haugar.com/?type=artikkel&id=190 Haugar - Vestfold kunstmuseum: *Kjærlighetens strand, Edvard Munch og Åsgårdstrand]
* digitaltfortalt.no ''Edvard Munchs hus i Åsgårdstrand ''
* Munchs hus
* Kulturarv i Vestfold fylkeskommune om Edvard Munchs hus
* Tv-serien ARVEN om Edvard Munchs hus
*
Léon-Ignace Mangin

**Léon-Ignace Mangin** (1857–1900) var en fransk katolsk prest og kinamisjonær tilhørende jesuittordenen som ble drept under bokseropprøret. Han ble helligkåret 1. oktober 2000 av pave Johannes Paul II.

Mangin ble født i Verny, Moselle i Frankrike, han gikk inn i Jesuittordenen i 1875. Han ble ordinert i 1886 etter han hadde studert teologi og kinesisk hos Kinamisjonen. Han ankom Zhujiahe i fylket Jingxian det som i dag er provinsen Hebei i Kina, en liten landsby som hovedsakelig bestod av katolikker, i 1900.

Han var dekan for Hengshui (King-Tcheou). Han ble drept 20. juli 1900 i Zhujiahe. Han ble ble med det en av 56 martyrer fra det kinesiske bokseropprøret.

Den 17. april 1955 ble han sammen med tre andre franske jesuitter, Modeste Andlauer (1847–1900), Paul Denn (1847–1900) og Rémy Isoré (1852–1900), og 52 kinesiske legmenn, kvinner og barn, saligkåret av pave Pius XII.

## Se også
* Liste over kinamisjonærer tilhørende jesuittordenen

## Referanser
Trollkrabbe

**Trollkrabbe** (*Lithodes maja*) er en art i slekten trollkrabber. Den er ikke en krabbe i streng forstand, navnet til tross, men tilhører isteden trollkrepsene.

## Utbredelse
Arten finnes langs hele Norges kyst, den nordlige halvdelen av De britiske øyer og rundt Færøyene, Island, Svalbard og utenfor sørøstlige Grønland. I Canada finnes den fra Newfoundland og sørover.

## Bygning og levevis

Skallet til krabben kan få en diameter på opptil 15 cm. Krabben på bildene her målte 46 cm fra enden av den ene kloa til enden av foten (kloa) på den andre siden. Den gikk i et garn på ca. 60 m dybde utenfor Stavern. Kroppen er orange til brun og dekket med pigger. Som de fleste trollkrabber er hunnene asymmetriske, med den venstre siden av bakkroppen adskillig større enn den høyre. Individer med omvendt asymmetri er også kjent.

Arten forekommer både på hard og bløt bunn, fra et par meter under havflaten og ned til omkring 800 meters dyp. I forhold til arter som kongekrabbe, legger trollkrabbe få egg. Dette gjør arten uegnet for kommersielt fiske.

## Referanser




## Eksterne lenker
*
Shaibanid-dynastiet

**Shaibanid-dynastiet** var et usbekisk dynasti hvis medlemmer hersket over Bukhara-khanatet (1505–1598), Khiva-khanatet (1511–1695) og Sibir-khanatet (1563–1598).

Shaibanid-dynastiet sporer sin opprinnelse generelt til shaibanidene, etterkommere av Djengis Khan gjennom hans barnebarn Shiban. Innen det 15. århundre flyttet en gren av shaibanidene sørover til Transoxiana, hvorfra de etter et århundre med konflikt klarte å utkonkurrere timuridene. Abu'l-Khayr Khan (som ledet Shaibanidene fra år 1428 til 1468) begynte å konsolidere uensartede usbekiske stammer, først i området rundt Tjumen og Tura-elven og så ned i Syr-Darja-regionen. Hans barnebarn Muhammad Shaybani (hersket 1500-1510), som gav navnet sitt Shaibanid-dynastiet, fravristet Samarkand, Bukhara og Herat fra Baburs kontroll og grunnla det kortvarige Shaibanid-dynastiet. Etter hans død i hendene på Shah Ismail I ble han fortløpende fulgt av en onkel, fetter og en bror hvis shaibanid-etterkommere skulle styre Bukhara-khanatet frem til 1598 og Khiva-khanatet frem til 1695. 

En annen stat som ble styrt av shaibanidene var Sibir-khanatet, hvis siste khan Kuchum ble avsatt av russerne i 1598. Han flyktet til Bukhara, men hans sønner og sønnesønner ble tatt av tsaren og sendt til Moskva, hvor de til slutt tok etternavnet Sibirskij. Bortsett fra denne berømte grenen, bad flere andre adelsfamilier fra Kirgisistan og Kasakhstan (for eksempel prins Valikhanov) de keiserlige russiske myndighetene om å anerkjenne sin shaibanid-opprinnelse, men forgjeves. 

## Litteratur
* Bartold, Vasily (1964): *The Shaybanids*. Collected Works, vol. 2, part 2. Moscow, 1964.
* Grousset, René (1970): *The Empire of the Steppes: a history of central Asia* Rutgers University Press, New Brunswick, NJ, (oversatt av Naomi Walford fra den franske utgaven, utgitt av Payot i 1970), s.&nbsp;478-490 *et passim*, ISBN 0-8135-0627-1
* Bosworth, C.E. (1996): *The new Islamic dynasties: a chronological and genealogical manual* Columbia University Press, New York, s.&nbsp;288-289, ISBN 0-231-10714-5
* Soucek, Svatopluk (2000): *A History of Inner Asia* Cambridge University Press, Cambridge, s.&nbsp;149-157, ISBN 0-521-65169-7
Lambert van Haven

**Lambert van Haven** (født 16. april 1630 i Bergen, død 9. mai 1695 i København) var en dansk-norsk arkitekt, maler, kongelig byggmester og generalbyggmester. Han var blant de første til å innføre barokken i dansk arkitektur.

Hans hovedverk er Vor Frelsers kirke i København. Av andre verk kan nevnes Nørreport, interiøret på Frederiksborg slott og altermaleriet i Trinitatis kirke.

van Haven var i utgangspunktet utdannet maler og hadde gått i lære hos faren Salomon van Haven. I 1653 var han blitt utnevnt til kongelig byggmester og samme år reiste han ut i Europa for å videreutdanne seg. Reisen varte i 15–16 år og han fikk på denne måten en usedvanlig allsidig og grundig utdannelse.  

Han dyrket såvel billedkunst som arkitektur og antikviteter, gjorde betydelige kunstinnkjøp til kongen og anla selv samlinger av bøker og kobberstikk. 

Ved sin utnevnelse til generalbyggmester og *Inspector over Pictura og Sculptura og alle didhen hørende Kunster* samt første hoffmaler i 1671 fikk han en maktposisjon i den danske kunstverden.

## Referanser


## Eksterne lenker
*
Oberhäslich

**Oberhäslich** er en del av den store kretsbyen Dippoldiswalde i Landkreis Sächsische Schweiz-Osterzgebirge i Sachsen. Før 1. januar 1994 var den også en selvstendig kommune.  Oberhäslich ligger omkring 3 km nordøst for bykjernen. Oberhäslich ligger ved Bundesstraße 173 i retningen Dresden&ndash;Altenberg. Demningen Malter ligger vest for stedet.

Reinholdshain grenser i nordvest til Malter, i vest til bykjernen Dippoldiswalde, i nord til Karsdorf, i nordøst til Reinberg, i øst til Hirschbach, i sørøst til Reinhardtsgrimma og i sør til Reinholdshain.
Gitarpyntekrabbe

**Gitarpyntekrabbe** er en art i gruppen pyntekrabber.
Den fester lokale alger og annet tilgjengelig materiale på kroppen for å kamuflere seg.
Den er nært beslektet med mandolinpyntekrabbe (*Hyas araneus*) som også har blitt kalt pyntekrabbe.

## Referanser




## Eksterne lenker
*
Pyntekrabber

* *[[Hyas alutaceus]]*
* *[[Hyas lyratus]]*
* *[[Hyas ursinus]]*
* gitarpyntekrabbe *Hyas coarctatus*
* sandpyntekrabbe *Hyas araneus*

**Pyntekrabber** er en gruppe krabber.

## Eksterne lenker
*
Hyas

**Hyas** kan sikte til:

* Hyas (mytologi), bueskytter i gresk mytologi
* Pyntekrabber (*Hyas*), en slekt krabber
Eren Derdiyok

**Eren Derdiyok** (født 12. juni 1988 i Basel) er en sveitsisk fotballspiller av kurdisk opphav som spiller for den tyrkiske klubben Göztepe SK, og for det sveitsiske landslaget.

Derdiyok var med på å vinne den sveitsiske ligaen med Basel i 2008, og spilte for Basel i Mesterligaen i 2008/09-sesongen, der han blant annet scoret mot Barcelona på bortebane. Den 28. mai 2009 skrev han under på en fireårskontrakt med den tyske toppklubben Bayer Leverkusen.

## Landslaget
Derdiyok debuterte for det sveitsiske A-landslaget den 6. februar 2008 borte mot , og scoret i debuten sin. Han var med i Sveits sin tropp til Fotball-EM i 2008, der han var den yngste spilleren i turneringen med sine 19 år.

Han ble tatt ut i  EM-tropp til EM i Frankrike 2016.

## Referanser


## Eksterne lenker
*
Ørsalmusikken

***Ørsalmusikken*** er et musikkalbum med Hørkelgaddan fra 1991. 

## Sporliste
# «Nordmørsreinlender»
# «'Na va' god polka»
# «Halling»
# «Tovass-valsen»
# «Jenta ved vogga, bansull»
# «Fandens polsdans»
# «Walesa-leken, reinlender»
# «Veslandspolka ('na må 'n øv på)»
# «Gauast valsen på nordmør»
# «Enkel og lite ve', reinlender»
# «Slåttonn-polka»
# «Forspelet hass Hallvard og Trøar'n, vals»
# «Rytmisk polsdans»
# «12. juni-valsen»
# «Track_15»
# «Ørsal-minne, reinlender»
# «Hund-dengar'n, polsdans»
# «Dorisk reinlender»
# «Stropolsdansen»
# «Hielo-trademark»

## Eksterne lenker
*
Godt å sjå deg

***Godt å sjå deg*** er et musikkalbum med Heimalanne' utgitt 1. juni 2007.

## Sporliste
# «Dar ska' eg bu»
# «Ingenting so eg ångra på»
# «Stakkars meg»
# «Godt å sjå deg»
# «Ut på veien igjen»
# «De' so mykje felsen»
# «Fanga og fri»
# «Kerrs pink»
# «Tøffa ront i snekkå»
# «Set deg ne'»
# «Da usynliga følkje»
# «Heimlaus»
# «Uten meining, uten mål»
# «Bønn»

## Eksterne lenker
*
Natt vert te dag

***Natt vert te dag*** er et musikkalbum med Heimalanne', utgitt 16. april 2004.

## Sporliste
# «Si'a du gjekk i frå meg»
# «Cruiseskip»
# «Ord»
# «Vanlæ' mann»
# «Kver natt vert te dag»
# «Eg elska deg meir (enn alt anna på jord)»
# «Ka vei ska' ein ga?»
# «Eg leita»
# «Dagen e' på hell»
# «Du har allti' väre go' mot meg»
# «Den store gevinst»
# «Vis meg veien»
# «Han veit»

## Eksterne lenker
Mydlå udl og dongeri

***Mydlå udl og dongeri*** er et musikkalbum med Heimalanne'.

Albumet ble utgitt 15. mars 2000.

## Sporliste
# «Mydlå udl og dongeri»
# «Johanna»
# «To si'e»
# «Liten gutt»
# «Eg e' her no»
# «Srilebølgjå»
# «Feberfantasi»
# «Heilt ny dag»
# «Ut or da blå»
# «Fiskarsull»
# «So ett fyrtårn»
# «Me tek'an ein gong te»

## Eksterne lenker
*